SAWAD วิ่งฉิว 6% หลังคว้าแชมป์กำไร Q1/62 กลุ่มเงินทุน-ติดโผหุ้นการเงินแคปปิตอลเกนสูงสุด
SAWAD วิ่งฉิว 5% หลังคว้าแชมป์กำไร Q1/62 กลุ่มเงินทุน-ติดโผหุ้นการเงินแคปปิตอลเกนสูงสุด โดย ณ เวลา 15.21 น. ราคาอยู่ที่ 48.50 บาท บวก 2.75 บาท หรือ 6.01% สูงสุดที่ 48.50 บาท ต่ำสุดที่ 46.25 บาท ด้วยมูลค่าซื้อขาย 338.87 ล้านบาท
22 พ.ค. 2562

ผู้สื่อข่าวรายงานว่า บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ล่าสุด ณ เวลา 15.21 น. อยู่ที่ 48.50 บาท บวก 2.75 บาท หรือ 6.01% สูงสุดที่ 48.50 บาท ต่ำสุดที่ 46.25 บาท ด้วยมูลค่าซื้อขาย 338.87 ล้านบาท

โดยปัจจัยที่ส่งผลให้ราคาหุ้นปรับตัวเพิ่มขึ้นในวันนี้ คากว่ามาจากการที่ บริษัท มอร์นิ่งสตาร์ รีเสริช (ประเทศไทย) จำกัด รายงาน ผลตอบแทนจากราคาหุ้นปีปัจจุบัน (YTD) ของกลุ่มบริษัทที่ให้บริการทางการเงินและสินเชื่อในอุตสาหกรรม (ข้อมูล ณ วันที่ 17 พ.ค. 2562) พบว่า SAWAD อยู่ในอันดับที่ 8 ของกลุ่ม โดยให้ผลตอบแทน YTD ที่ 11.86%
อีกทั้ง จากการที่ “ข่าวหุ้นธุรกิจออนไลน์” ได้ทำการรวบรวมข้อมูลเกี่ยวกับผลการดำเนินงานของบริษัทจดทะเบียนในกลุ่มธุรกิจการเงิน ในหมวดธุรกิจเงินทุนและหลักทรัพย์ ภายหลังจากช่วงเทศการประกาศผลการดำเนินงานเสร็จสิ้นลง โดยบริษัทในกลุ่มดังกล่าวมีจำนวนทั้งสิ้น 20 หลักทรัพย์
โดยพบว่าบริษัทจดทะเบียนในหมวดเงินทุนและหลักทรัพย์ที่มีผลการดำเนินงานเติบโตที่สุดในกลุ่มคือ SAWAD โดยมีกำไรสุทธิในงวดไตรมาส 1/62 ที่ระดับ 843.05 ล้านบาท เพิ่มขึ้น 278.55 ล้านบาท เมื่อเทียบกับช่วงเดียวกันของปีก่อนมีกำไร 564.50 ล้านบาท หรือคิดเป็นการเติบโต 49.34%